CELEX: 62012TN0223
Language: da
Date: 2012-05-28 00:00:00
Title: Sag T-223/12: Sag anlagt den 28. maj 2012 — Ntouvas mod ECDC

28.7.2012   
            
            
               DA
            
            
               Den Europæiske Unions Tidende
            
            
               C 227/25
            
         Sag anlagt den 28. maj 2012 — Ntouvas mod ECDC
   (Sag T-223/12)
   2012/C 227/42
   Processprog: engelsk
   
      Parter
   
   
      Sagsøger: Ioannis Ntouvas (Sundbyberg, Sverige) (ved advokat E. Mylonas)
   
      Sagsøgt: Det Europæiske Center for Forebyggelse af og Kontrol med Sygdomme (ECDC) (Stockholm, Sverige)
   
      Sagsøgerens påstande
   
   
               —
            
            
               Sagsøgtes afgørelse af 27. marts 2012 om at nægte sagsøgeren aktindsigt i de endelige rapporter om revision af ECDC, der er foretaget af Kommissionens interne revisionstjeneste, annulleres.
            
         
               —
            
            
               Sagsøgte tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende om, at der angiveligt foreligger en tilsidesættelse af et væsentligt procedurekrav (begrundelsespligten), hvorved artikel 8, stk. 1, i forordning (EF) nr. 1049/2001 (1) og artikel 41, stk. 2, litra c), i Den Europæiske Unions charter om grundlæggende rettigheder er tilsidesat, idet
               
                           —
                        
                        
                           sagsøgte alene fremsatte en abstrakt og generel begrundelse for ikke at give hel eller delvis aktindsigt i de rapporter om revision af ECDC, der er foretaget af Europa-Kommissionens interne revisionstjeneste, og som sagsøgte er i besiddelse af. Sagsøgte undlod endvidere at godtgøre, at der ikke forelå en tungtvejende offentlig interesse i udbredelsen
                        
                     
                           —
                        
                        
                           det fremgår af fast retspraksis, at der skal meddeles en konkret og individuel begrundelse for at nægte aktindsigt i dokumenter, ligesom begrundelsen skal være specifik og effektivt beskrive den eventuelle interesse, der har større vægt end sagsøgerens ret til aktindsigt, samtidig med, at det skal godtgøres, at der ikke foreligger en tungtvejende offentlig interesse i udbredelsen.
                        
                     
         
               2)
            
            
               Andet anbringende om, at der angiveligt foreligger en tilsidesættelse af traktaterne (artikel 15, stk. 3, TEUF) og af retsreglerne (forordning (EF) nr. 1049) til gennemførelse heraf, idet
               
                           —
                        
                        
                           sagsøgte ved ikke at angive en passende og fyldestgørende begrundelse for ikke at udbrede de anmodede dokumenter ligeledes har tilsidesat sin forpligtelse til i medfør af artikel 2, stk. 1, og artikel 8, stk. 1, i forordning (EF) nr. 1049/2001 og artikel 15, stk. 3, TEUF at give sagsøgeren aktindsigt i de anmodede dokumenter inden 15 arbejdsdage fra registreringen af sagsøgerens genfremsatte begæring.
                        
                     
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).